Képzési szerződés

amely létrejött a **képzést folytató intézmény** (továbbiakban: **Intézmény**)

**Az Intézmény neve: Tomori Pál Főiskola**

Az Intézmény hivatalosan rövidített neve: TPF

Az Intézmény székhelye: 1223 Budapest, Művelődés utca 21-27.

Az Intézmény telephelyei: 6000 Kecskemét, Árpád krt. 4.; 1223 Budapest, Művelődés utca 21-27.

Az Intézmény levelezési címei: 1223 Budapest, Művelődés utca 21-27.

Központi telefonszáma a székhelyen: 06-1-362-15-51

Központi faxszáma a székhelyen: 06-1-362-15-51

Gazdasági Hivatal elérhetőségei: 06-1-362-15-51, penzugy@tpfk.hu

Elektronikus levelezési címe: info@tpfk.hu

Weblap címe: [www.tpfk.hu](http://www.tpfk.hu)

Az Intézmény képviseletére jogosult személy (rektor): Dr. habil Suhányi László

elérhetősége: 06-1-362-15-51

A képzési tevékenységért felelős vezető (oktatási rektorhelyettes): Holmár Krisztina

elérhetősége: 06-1-362-15-51

A Tanulmányi Hivatal elérhetőségei: Tel.: 06-1-362-1551; E-mail: tanulmanyi@tpfk.hu

Adószáma: 18365830-2-43

OM-azonosító száma: FI 44196

Az állami adóhatóságnál bejelentett bankszámlaszáma: 50800159-11022602

Számlavezető bankjának neve: Takarékbank

valamint a **képzésben résztvevő** között (továbbiakban: **Résztvevő**) – *kérjük kék tollal, nyomtatott, olvasható betűkkel kitölteni az adatelírások elkerülése végett* –

Résztvevő teljes neve: ……..……………………………………………………………………………….…....…

Születési helye és ideje: ………………………………………………………………………………………….....

Állampolgársága: …………………………………………………………………………..…………………..…..

Lakóhelyének címe: …………………………………………………………………………………..…...………..

Tartózkodási helyének címe: ………………………………………………………………………………………..

Telefonszáma: ………………………/ Mobil: ……………...…………/ email:……...…………………...……….

Legmagasabb iskolai végzettsége: …………………………………………………………………………….……

Szakmai előképzettség: ………………………………………………………………………………………….….

Bankszámlaszáma: - -

Képzés megnevezése (képzési csoport): …………………………………………………………….…………...

Képzés helyszíne:………………………………………………………………………………………………..

Képzés időtartama: a képzés mintatanterve szerint

1. A szerződő felek (továbbiakban: **Felek**) közösen megállapítják, és tudomásul veszik, hogy az Intézménynek a képzési programja alapján - a nemzeti felsőoktatásról szóló 2011. évi CCIV. törvény szerint - a Résztvevővel képzési szerződést kell kötnie.

2. A Főiskola vállalja, hogy a sikeres felvételt követően beiratkozott (és a további félévekben a tanulmányok folytatására bejelentkezett) Hallgatót az adott szak képzési és kimeneti követelményei figyelembevételével kidolgozott tantervnek megfelelően oktatja, valamint a követelményekben, jogszabályokban és Szabályzatokban meghatározott feltételek teljesítése esetén az oklevelet – a jogszabályokban foglaltaknak megfelelően - kiállítja.

*2.1. A képzési csoportra vonatkozó adatok*:

*A képzés kezdési időpontja*: **2022. február 1.**

*A képzés haladásának tanegységekre bontott, óraszám és helyszín szerinti ütemezése*: a Tanulmányi Rendszerben (**Neptun**) megtalálható és letölthető mintatantervben részletezettek szerint;

*A képzés befejezésének tervezett időpontja, az előzetesen megszerzett tudás beszámítását is*: a képzés teljesítése a mintatanterv szerinti haladás esetén 4 félévet foglal magában. Az időtartam változhat a Résztvevő tanulmányi előmenetelétől, továbbá az előzetesen megszerzett tudás beszámításától függően. Az előzetesen megszerzett tudás beszámítása nem automatikus, hanem kérelemre történik és a Tanulmányi és Kreditátvételi Bizottság döntésétől függ.

A Főiskola a nappali tagozatos hallgatók számára a hét munkanapjain 7 óra és 20 óra között, és esetenként szombaton 8 óra és 20 óra között, a levelező tagozatos hallgatók számára pedig péntek 7 óra és szombat 20 óra között teszi lehetővé a tanórák hallgatását, azzal, hogy a levelező tagozatos hallgatók számára a lehetőségekhez képest előnyben részesíti a péntek 11 óra és szombat 20 óra közötti időpontokat.

A Főiskola a hallgatók vizsgáit munkanapokon és szombati napokon szervezi.

A félév elismerésének és a vizsgára bocsátás, valamint az óralátogatás konkrét feltételeit a Főiskola a Szabályzatokban határozza meg.

A Főiskola fenntartja a jogot arra, hogy az esetleges – ünnepnapok vagy munkaszüneti napok miatti – munkanap átcsoportosításoktól függetlenül a szombati napokra meghirdetett tanórákat és konzultációkat szombati napon tartsa meg.

A Hallgató a tanulmányaira vonatkozó intézményi tájékoztatót, valamint a Szabályzatokat elektronikus formában a Főiskola honlapján elérheti.

A Hallgató a Képzés során köteles a Szabályzatokat megismerni és azok rá vonatkozó részeit maradéktalanul betartani. A Hallgató a Képzés során a Főiskola által megszabott határidőket köteles betartani, illetőleg a határidő elmulasztásával járó jogkövetkezményeket viselni.

*A képzés elvégzésével megszerezhető dokumentum megjelölése*: felsőfokú tanulmányok befejezését igazoló oklevél. A diploma megszerzéséhez szükséges a képzés kimeneti követelményében felsorolt valamennyi elem teljesítése, így különösen, de nem kizárólagosan a nyelvi előírások teljesítése.

*A Résztvevő - képzés során nyújtott - teljesítményének ellenőrzési és értékelési módja*: a hatályos Tanulmányi és Vizsgaszabályzatban (továbbiakban: '**TVSZ'**), a képzés mintatantervében, a tantárgyi programokban és a félév tanulmányi időbeosztásában rögzítettek szerint. Ezen dokumentumok a Résztvevő számára az ETR-en keresztül elérhetők.

*A Résztvevő teljesítményének ellenőrzésének, értékelésének a módja, vizsgára történő bocsátás feltételei, a megengedett hiányzás mértéke valamint a megengedett hiányzás túllépésének következményei a Résztvevőre nézve*: a TVSZ-ben és a tantárgyi programokban rögzítettek, továbbá az adott tantárgyat jegyző oktató által az első konzultáció alkalmával ismertetett információk szerint.

A megszerezhető szakképesítés neve *(felsőoktatási szakképzésben)*: a szakakkreditációs dokumentumok és a képzési tájékoztatóban rögzítettek szerint.

*2.2. A gyakorlati képzés helye, időtartama, ütemezése, a juttatások*:

*A gyakorlati képzés helye*: központi, továbbá önkormányzati költségvetési szerveknél, vállalkozásoknál a Résztvevő egyedi ügyintézése alapján.

*A gyakorlati képzés időtartama és ütemezése:*

* Teljes idejű képzésben: 1 félév, legalább 560 óra, 30 kredit, összefüggő, képzési helyen kívüli gyakorlati képzés;
* Részidős képzésben: hat hét, legalább 240 óra, 30 kredit, összefüggő, képzési helyen kívüli gyakorlati képzés

*A felnőtt számára a gyakorlati foglalkozással összefüggésben biztosított juttatások*: a nemzeti felsőoktatásról szóló 2011. évi CCIV. törvény 44. §-a szerint, a gyakorlati képzés teljesítési helyének a függvényében.

*2.3. A vizsga szervezésének módja és formája*: a TVSZ-ben és a tantárgyi programokban rögzítettek szerint. Vizsgázni a szorgalmi időszakot követő 5 (öt) hetes vizsgaidőszakban van lehetőség. Ez alól kivételt képeznek a gyakorlat igényes tantárgyak, amely során a félévi teljesítmény értékelése alapján kerül megállapításra a félévközi jegy, továbbá a kedvezményes tanulmányi rend alapján történő részvétel a képzésben (külön kérelemre).

*2.4. Képzési díj (figyelembe véve az előzetesen megszerzett tudás beszámítását) mértéke félévente és fizetésének módja*:

A Résztvevőnek a rá vonatkozó felvételi eljárás időpontjában, vagy átvételekor hatályos Hallgatók Térítési és Juttatási Szabályzatának ('**HTJSZ'**) az 1. sz. táblázatában megjelölt mértékű önköltségtérítési díjat (a továbbiakban „Képzési díj”) kell fizetni félévente, azaz **félévente 200.000 Ft-ot nappali tagozaton** és **190.000,- Ft-ot levelező tagozaton**.

*A teljes képzési díj egy összegben kifejezve (a felnőttképzésről szóló 2013. évi LXXVII. törvény 13. § (6) bekezdése alapján)*: A Résztvevő által fizetendő teljes képzési díj a mintatanterv szerinti haladás esetén: a fent megjelölt összeg négyszeres szorzata. Amennyiben a Résztvevő eltér a mintatantervtől a *teljes* Képzési díj mértéke is eltér az előző mondatban írt számítás eredményeként kijött összegtől.

A Képzési díjat a Résztvevő banki átutalással vagy az Intézmény budapesti recepción megtalálható bankterminálon keresztül, illetve készpénzben fizetheti meg az Intézménynek.

A Képzési díjat a képzési idő alatt minden tanulmányi félév megkezdése előtt, a regisztrációs hét kezdetéig be kell fizetnie a Résztvevőnek.

A Hallgató a Képzésben való részvétel során önköltséget és egyéb díjakat köteles – a vonatkozó jogszabályi rendelkezések, a Szabályzatokban foglaltak szerint – a Főiskola részére megfizetni. Az önköltség és a térítési és egyéb díjak mértékére, a Főiskola hallgatói részére nyújtható támogatások feltételeire a Főiskola Hirdetményében, valamint a Szabályzatokban előírtak az irányadók. A fenti szabályt a magyar állami (rész) ösztöndíjas képzésben részt vevő Hallgató esetében a magyar állami (rész) ösztöndíjra vonatkozó jogszabályi előírások figyelembe vételével kell alkalmazni.

A Képzés önköltségének összege a Szabályzatokban meghatározottak szerint kerül megállapításra.

A Szerződős Felek megállapodnak abban, hogy a fizetendő önköltség megállapításának alapját képező összeg a 2015. évi általános felsőoktatási felvételi eljárás felvételi tájékoztatójában közzétett összeg.

A Hallgató által adott félévre befizetett önköltség visszafizetésének módjáról, illetve feltételeiről a Szabályzatokban foglaltak az irányadók.

Hallgató tudomásul veszi, hogy amennyiben a Szerződésben foglalt önköltség-fizetési kötelezettségének nem tesz eleget, a Szabályzatokban foglaltak alapján az adott tanulmányi félévben vizsgára nem bocsátható, továbbá a hallgatói jogviszonyát – fizetési hátralék miatt – a rektor a Hallgató eredménytelen felszólítása és szociális helyzetének vizsgálata után megszüntetheti.

A Résztvevő és az Intézmény megállapodik, hogy a Képzési díj automatikusan, bármiféle egyéb cselekmény nélkül megemelkedik a Központi Statisztikai Hivatal által kiadott, a tárgyévet megelőző év fogyasztói árindex emelkedésének a mértékével.

A fogyasztói árindex változás miatt megemelkedett Képzési díj a tárgyév februárjában induló tanévre vonatkozó Képzési díj befizetésekor kerül kiszámlázásra.

*2.5. Vizsgadíj (figyelembe véve az előzetesen megszerzett tudás beszámítását) mértéke és fizetésének módja*: a félév során felvett tantárgyak első vizsgájának a díját a Képzési díj tartalmazza.

Az esetlegesen szükséges pótvizsga díjának mértéke és fizetésének módja (Figyelem: az Intézmény fenntartja a jogot, hogy a Szenátus döntésének megfelelően a HTJSZ következőkben hivatkozott része megváltozzon és a Résztvevőre az új szabályozás vonatkozzon!):

|  |  |
| --- | --- |
| **Vizsgaismétlések** | **Díj (Ft)** |
| Sikeres vagy sikertelen vizsga | első ismétlés | 4.000/tantárgy |
| második ismétlés | 4.500/tantárgy |
| méltányossági vizsga | 10.000/tantárgy |
| Záróvizsga | Vizsgarészenként (komplex, szakmai | 15.000 |
| szakdolgozatvédés | 15.000 |
| Vizsgalapra feljelentkezett, de a vizsgán meg nem jelent hallgató által fizetendő díj. Fizetendő az ugyanazon tantárgyból teendő vizsgát megelőzően.  | 6.000/tantárgy |

A vizsgaismétlésekért fizetendő díjat a résztvevő köteles az érintett tantárgyból történő ismétlő vizsgát megelőzően befizetni.

*2.6. A Résztvevő szerződésszegésének következményei:* amennyiben a Résztvevő a Képzésre vonatkozó jogszabályokban, az Intézmény szabályzataiban foglaltakat megszegi az Intézmény nem köteles a Képzést nyújtania. A Képzés további folytatása az Intézmény döntési kompetenciája és a tanulmányok folytatása csak külön engedélyezési eljárás alapján folytatható a TVSZ szerint.

Amennyiben a Résztvevő nem tesz eleget határidőig a képzési díj, a pótvizsgadíj vagy egyéb fizetési kötelezettségének, a fizetési határidő lejártát követően tantárgyat/kurzusokat nem vehet fel, vizsgára nem jelentkezhet, továbbá az Intézmény jogosult a hatályos Polgári Törvénykönyv (2013. évi V. törvény) szerinti késedelmi kamatot felszámítani. Az Intézmény a nem fizető Résztvevőnek fizetési felszólítást küld, amelyben a tartozásának a rendezésére szólítja fel. Amennyiben a Résztvevő a fizetési felszólítás ellenére sem rendezi a tartozását az Intézmény jogosult a Résztvevő hallgatói jogviszonyát egyoldalúan megszüntetni.

A kimaradás: teljes idejű munkarendű képzésre felvételt nyert (nappali tagozatos) Résztvevő egy tantárgyból, az adott félévben a tantárgyból megtartásra kerülő tanórák számának 20%-kát meg nem haladó mértékben hiányozhat. Ennél magasabb mértékű hiányzás az adott tantárgy vonatkozásában az aláírás megtagadását és a vizsgára bocsáthatóság elmaradását eredményezi.

*2.7. Az Intézmény szerződésszegésének következményei:* a Képzési díj időarányos részének visszafizetése a hallgató számára a HTJSZ a rendelkezései szerint.

3. A Résztvevő jelen szerződés aláírásával kifejezetten elfogadja és magára nézve kötelezőnek ismeri el az Intézmény belső szabályzatainak, így különösen, de nem kizárólagosan a Szervezeti és Működési Szabályzat, a TVSZ és a HTJSZ mindenkori rendelkezéseit és kifejezetten nyilatkozik, hogy a Képzés során mindent elkövet azok betartása érdekében. Az Intézmény szabályzatai az ETR rendszerben szabadon hozzáférhetők és letölthetők a Résztvevő számára.

4. Az Intézmény kijelenti, hogy a képzés nem részesül – sem részben sem egészében - állami, illetve Európai Uniós forrásból származó támogatásban.

5. Az Intézmény vállalja, hogy a nemzeti felsőoktatásról szóló 2011. évi CCIV. törvény alapján és a felnőttképzésről szóló 2013. évi LXXVII. törvény 21. §-a alapján kezelt - Résztvevővel kapcsolatos - személyi adatokat, valamint a képzés megkezdéséhez és folytatásához - a Résztvevő oldaláról - szükséges feltételek meglétét igazoló dokumentumokat - a törvényben meghatározott kivételtől eltekintve - harmadik személy számára csak a Résztvevő hozzájárulásával adja ki. A Résztvevő jelen szerződés aláírásával kifejezetten hozzájárul, hogy az Intézmény a jogszabályok által előírt személyes adatait, az előírt bejelentések megtételéhez, statisztikák összeállításához felhasználja az adatkezelésre vonatkozó jogszabályok rendelkezései szerint.

6. Az Intézmény szerződésszegése esetén a résztvevő az alábbi helyeken tehet panaszt, vagy élhet jogorvoslattal:

1. Az Intézmény olyan oktatási, funkcionális vagy szolgáltató szervezeti egységének az eljárásával szemben, amellyel szemben az Intézményen belüli jogorvoslatnak van helye a fellebbezés szabályai szerint lehet jogorvoslattal élni. Továbbá lehetőség van arra, hogy a Résztvevő panaszt nyújtson be az oktatási, funkcionális vagy szolgáltató szervezeti egység eljárása ellen az Intézmény Panaszkezelési Szabályzata szerint, a szabályzat 1. sz mellékletében megtalálható Panaszfelvételi formanyomtatványon benyújtott kérelem alapján a rektorhoz;
2. Minden egyéb esetben: az Oktatási Jogok Biztosának a Hivatalához.
3. Minden egyéb esetben: Magyarország mindenkor hatályos bírósági rendszere szerinti illetékes bírósághoz.

7. Jelen szerződés az aláírással válik hatályossá a felek között és hatályos marad mindaddig, amíg a Résztvevő a Képzéssel kapcsolatosan tanulmányokat folytat az Intézményben.

8. Az itt nem szabályozott kérdésekben a felnőttképzésről szóló 2013. évi LXXVII. törvény vonatkozó rendelkezései, a nemzeti felsőoktatásról szóló 2011. évi CCIV. törvény, a magyar Polgári Törvénykönyv (2013. évi V. törvény), és egyéb jogszabályok, valamint az Intézmény szabályzatainak az előírásait kell alkalmazni.

Záró rendelkezések

1. A Hallgató kijelenti, hogy fenti adatai a valóságnak megfelelnek, azok esetleges változásáról a Főiskolát haladéktalanul értesíti.

2. Amennyiben a Főiskola nem biztosítja a jelen szerződésben foglalt képzést, úgy a befizetett önköltség arányos része a Hallgató részére visszajár.

3. A Szerződésben nem szabályozott kérdésekben a vonatkozó jogszabályi rendelkezések, valamint a Szabályzatok az irányadók. A Szerződő Felek ezúton kijelentik, hogy amennyiben a Képzésre vonatkozó jogszabályok, Szabályzatok a Szerződés időtartama alatt – jelen Szerződést érintően – megváltoznak, úgy a változásoknak megfelelően a Szerződést módosítottnak tekintik.

4. A Szerződő Felek a szerződést a Képzés időtartamára kötik. A Szerződés hatályának kezdő időpontja a Szerződő Felek általi aláírás napja. A Szerződés hatálya megszűnik a Hallgató hallgatói jogviszonya megszűnésével.

5. A Szerződés két példányban készült. A Főiskola a Szerződés egy példányát a Hallgató személyi iratgyűjtőjében tárolja és köteles a hallgatói jogviszony megszűnését követő 5 évig megőrizni

*Jelen szerződést mindkét fél, mint akaratával mindenben megegyezőt, elolvasás és értelmezés után jóváhagyólag aláírta.*

Kelt: ……………………, ……………………….………….

…………………………………….. …………………………………………

 Résztvevő Intézmény